Shetland-szigetek

Shetland-szigetek vagy röviden Shetland (IPA: [ˈʃɛtlənd]) (régies betűzéssel Zetland, korábban Hjaltland) szigetcsoport az Orkney-szigetek és Feröer között, Skócia szárazföldjétől északra. Skócia 32 tanácsi területének (council area) egyike. Adminisztratív központja és az itteni egyetlen burgh státusú település Lerwick. Földrajz A szigetcsoport az Atlanti-óceán (tőle nyugatra) és az Északi-tenger (tőle keletre) határán fekszik. Teljes területe 1468 km2, partvonalának hossza 2702 km. A szigetek északi földrajzi fekvése miatt nyáron szinte örökös a napfény, tiszta téli éjszakákon pedig néha feltűnik az égen a sarki fény. Lakott szigetek A szigetcsoport több mint száz szigetéből csak tizenöt lakott. A fő szigetet Mainlandnek nevezik. A többi lakott sziget: Bressay, Burra, Fetlar, Foula, Muckle Roe, Papa Stour, Trondra, Vaila, Unst, Whalsay, Yell a fő Shetland csoportban; valamint Fair-sziget és az Outer Skerries csoportban Housay és Bruray. A Fair-sziget körülbelül félúton fekszik a Shetland-szigetek és az Orkney-szigetek között, de a shetlandi adminisztrációhoz tartozik, ezért gyakran sorolják a szigetcsoporthoz. Az Outer Skerries a szigetek fő csoportjától keletre fekszik. A Shetland csoport északon elhelyezkedő szigeteit Észak-szigetek (angolul North Isles) néven is ismerik. Nem lakott szigetek A nem lakott szigetek közül a fontosabbak: Balta, Bigga, Brother Isle East Linga Fish Holm Gloup Holm, Gruney Haaf Gruney, Hascosay, Havra, Hildasay, Huney Lady's Holm, Lamba, Linga Muckle Roe közelében, Linga Mainland közelében, Linga Yell közelében, Little Roe, Lunna Holm Moul of Eswick, Mousa, Muckle Flugga, Muckle Ossa North Havra, Noss Orfasay, Out Stack, Oxna Papa, Papa Little Samphrey Sound Gruney, South Havra, South Isle of Gletness Urie Lingey, Uyea, Uynarey Vementry West Linga Története Az addig csak a piktek által lakott Shetland-szigetekre a 9. században érkeztek Norvégiából óskandináv telepesek, vikingek. Az ugyancsak ekkoriban általuk megszállt Orkney-szigetekhez képest itt az éghajlat szelesebb, a talaj pedig soványabb volt. Shetlandon csak juhokat tenyésztettek és halásztak. A szabad paraszti norvég telepesek nemzetségi alapokon álló közössége az izlandi társadalomhoz hasonlóan monarchikus hatalom nélkül, ősi szokásjogra épülő közösségben élt, de később a szigetek a norvég korona uralma alá kerültek. 1468-ban a kalmari unió királyának, I. Keresztélynek a lánya, Margit III. Jakab skót király felesége lett, és ennek nyomán 1472-ben a Shetland-szigetek az Orkney-szigetekhez hasonlóan hozományként Skócia részévé váltak. Népesség A 20. század közepén a Shetland-szigetek népessége folyamatosan csökkent, és az 1960-as évekre csaknem 17 000 főre apadt. A kőolaj-kitermelés megindulása miatt azonban 1971 és 1981 között a lakosságszám 30%-kal megnőtt. Az 1980-as évek elején az olajkitermeléshez kapcsolódó építkezések befejeződése és a Sumburgh repülőtér problémái kivándorlási hullámot indítottak el. Az 1980-as évek második felében és az 1990-es évek elején a népességszám stabilizálódott, és azóta is nagyjából változatlan maradt. A Shetland-szigetek a populáris kultúrában 2006-ban megjelent Ann Cleeves brit írónő -- részben magyarra is lefordított -- Shetland regényciklusának első darabja, amelyet aztán, ciklusokba szervezve több regény követett. E regények alapján született meg a Shetland című televíziós minisorozat 2013-ban, aminek ma már 8 évadja látható, magyar nyelven is. A skót BBC epizódjait (részben ITV produkció) zömmel a szigeteken és Lerwick városában ill. Glasgow-ban forgatták. A televíziós sorozat népszerűsége okán a szigetek neve és kultúrája, földrajza stb. szélesebb körben ismertté vált. Kapcsolódó szócikkek Skócia szigeteinek listája Jegyzetek Források ↑ Pósán: Pósán László: Skandinávia a középkorban. Debrecen: Debreceni Egyetemi Kiadó. 2012. További információk Shetland Islands Council (angolul) VisitShetland.com (angolul) Shetland in Statistics 2009 Archiválva 2010. november 22-i dátummal a Wayback Machine-ben (angolul) ShetlandFood.com (angolul) A shetlandi nyelvjárás (angolul) A felfedezetlen Skócia – Shetland szigetek (angolul) Shetlandi helyek (angolul) Island Trails (angolul)